L 273/14
EL
Επίσημη Εφημερίδα της Ευρωπαϊκής Ένωσης
21.10.2022
ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/1992 ΤΗΣ ΕΠΙΤΡΟΠΗΣ της 20ής Οκτωβρίου 2022 σχετικά με την έγκριση του εκχυλίσματος Chrysanthemum cinerariaefolium από ανοικτά και ώριμα άνθη του Tanacetum cinerariifolium λαμβανομένου με υδρογονανθρακικούς διαλύτες ως δραστικής ουσίας για χρήση σε βιοκτόνα του τύπου προϊόντων 19 σύμφωνα με τον κανονισμό (ΕΕ) αριθ.
528/2012 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΕ) αριθ.
528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (1), και ιδίως το άρθρο 89 παράγραφος 1 τρίτο εδάφιο, Εκτιμώντας τα ακόλουθα: (1)
Ο κατ’ εξουσιοδότηση κανονισμός (ΕΕ) αριθ.
1062/2014 της Επιτροπής (2) καταρτίζει κατάλογο των υπαρχουσών δραστικών ουσιών που πρέπει να αξιολογηθούν με σκοπό την πιθανή έγκρισή τους για χρήση σε βιοκτόνα προϊόντα.
Ο εν λόγω κατάλογος περιλαμβάνει το εκχύλισμα Chrysanthemum cinerariaefolium από ανοικτά και ώριμα άνθη Tanacetum cinerariifolium, λαμβανόμενο με υδρογονανθρακικούς διαλύτες.
(2)
Το εκχύλισμα Chrysanthemum cinerariaefolium από ανοικτά και ώριμα άνθη Tanacetum cinerariifolium, λαμβανόμενο με υδρογονανθρακικούς διαλύτες, αξιολογήθηκε για χρήση σε βιοκτόνα του τύπου προϊόντων 19, απωθητικά και προσελκυστικά, όπως περιγράφονται στο παράρτημα V της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου (3), που αντιστοιχεί στον τύπο προϊόντων 19, όπως ορίζεται στο παράρτημα V του κανονισμού (ΕΕ) αριθ.
528/2012.
(3)
Η Ισπανία ορίστηκε ως κράτος μέλος-εισηγητής και η οικεία αρμόδια αρχή αξιολόγησης υπέβαλε στην Επιτροπή την έκθεση αξιολόγησης, μαζί με τα συμπεράσματά της, την 1η Σεπτεμβρίου 2010.
Μετά την υποβολή της έκθεσης αξιολόγησης, πραγματοποιήθηκαν συζητήσεις στο πλαίσιο τεχνικών συναντήσεων που διοργανώθηκαν από την Επιτροπή και, μετά την 1η Σεπτεμβρίου 2013, από τον Ευρωπαϊκό Οργανισμό Χημικών Προϊόντων (στο εξής: Οργανισμός).
(4)
Από το άρθρο 90 παράγραφος 2 του κανονισμού (ΕΕ) αριθ.
528/2012 συνάγεται ότι οι ουσίες για τις οποίες η αξιολόγηση από τα κράτη μέλη έχει ολοκληρωθεί έως την 1η Σεπτεμβρίου 2013 θα πρέπει να αξιολογηθούν σύμφωνα με τις διατάξεις της οδηγίας 98/8/ΕΚ.
(5)
Σύμφωνα με το άρθρο 75 παράγραφος 1 του κατ’ εξουσιοδότηση κανονισμού (ΕΕ) αριθ.
528/2012, η επιτροπή βιοκτόνων ετοιμάζει τη γνώμη του Οργανισμού όσον αφορά τις αιτήσεις για έγκριση δραστικών ουσιών.
Σύμφωνα με το άρθρο 7 παράγραφος 2 του κατ’ εξουσιοδότηση κανονισμού (ΕΕ) αριθ.
1062/2014, η επιτροπή βιοκτόνων διατύπωσε τη γνώμη του Οργανισμού (4) στις 3 Δεκεμβρίου 2021, αφού έλαβε υπόψη τα συμπεράσματα της αρμόδιας αρχής αξιολόγησης.
(6)
Σύμφωνα με την εν λόγω γνώμη, τα βιοκτόνα του τύπου προϊόντων 19 που περιέχουν εκχύλισμα Chrysanthemum cinerariaefolium από ανοικτά και ώριμα άνθη Tanacetum cinerariifolium λαμβανόμενο με υδρογονανθρακικούς διαλύτες αναμένεται να ικανοποιούν τις απαιτήσεις του άρθρου 5 παράγραφος 1 στοιχεία β), γ) και δ) της οδηγίας 98/8/ΕΚ, υπό την προϋπόθεση ότι τηρούνται οι απαιτήσεις σχετικά με τη χρήση τους.
(1) ΕΕ L 167 της 27.6.2012, σ. 1.
(2) Κατ’ εξουσιοδότηση κανονισμός (ΕΕ) αριθ.
1062/2014 της Επιτροπής, της 4ης Αυγούστου 2014, σχετικά με το πρόγραμμα εργασιών για τη συστηματική εξέταση όλων των υπαρχουσών δραστικών ουσιών που περιέχονται σε βιοκτόνα τα οποία αναφέρονται στον κανονισμό (ΕΕ) αριθ.
528/2012 του Ευρωπαϊκού Κοινοβουλίου και του Συμβουλίου (ΕΕ L 294 της 10.10.2014, σ. 1).
(3) Οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (ΕΕ L 123 της 24.4.1998, σ. 1).
(4) Γνώμη της επιτροπής βιοκτόνων σχετικά με την αίτηση για την έγκριση της δραστικής ουσίας εκχύλισμα Chrysanthemum cinerariaefolium από ανοικτά και ώριμα άνθη Tanacetum cinerariifolium λαμβανόμενο με υδρογονανθρακικούς διαλύτες· Τύπος προϊόντος: 19.
ECHA/BPC/314/ 2021, που εκδόθηκε στις 3 Δεκεμβρίου 2021.